**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 07.04.2025 | nr | 2-25-323 |

**Ettepanek**

Harju Maakohtu menetluses on tsiviilasi nr 2-25-323, A&A Acta OÜ (likvideerimisel; registrikood 11559822) avaldus pankroti väljakuulutamiseks. 12.02.2025. a nimetas kohus võlgniku ajutiseks pankrotihalduriks Andres Hermeti. Ajutise halduri aruande kohaselt moodustavad võlgniku teadaolevad kohustused kokku 166 708,28 eurot. Ajutine haldur on tuvastanud, et võlgnikul puudub vara, mille arvelt oleks võimalik rahuldada võlausaldajate nõudeid. Ajutine haldur ei ole tuvastanud vara tagasivõitmise või tagasinõudmise võimalusi tulenevalt PankrS § 110-114.

Kohus teatas 25.03.2025. a väljaandes Ametlikud Teadaanded võimalusest maksta pankrotimenetluse kulude katteks deposiidina 3000 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 2. maiks 2025. a e-posti aadressil hmktallinn.menetlus@kohus.ee, märkides ära ka käesoleva tsiviilasja numbri 2-25-323.

Lugupidamisega

/digitaalselt allkirjastatud/

Karin Sonntak

kohtunik